钦定古今图书集成/明伦汇编/闺媛典/第089卷 > 冯上铨妻史氏
## 钦定古今图书集成/明伦汇编/闺媛典/第089卷 > 冯上铨妻史氏

按《扬州府志》：史氏，湖广参政启元女侄，适邵伯镇冯
上铨。甲申，高杰兵驻扬州，纵兵四掠，氏避居田间。会
五月五日，姑欲携幼子并妇归，曰：“毋恐，官兵会，当观
龙舟也。”氏重违姑意，偕与归。杰兵突至，见其美，欲污
之。氏绐以取金，遂跃入河死。先是，氏不欲归，曰：“若不
幸遇兵，死必于水，水至清也。”于是及难，见屐在水次，
“果得氏尸。”